**JEGYZŐKÖNYV**

**Tárgy:** Magyar Tenger Vízisport Egyesület Közgyűlése

**Helyszin:** Balatonberény Polgármesteri Hivatal Tanácsterme, 8649 Balatonberény, Kossuth tér 1.

**Időpont:** 2018. május 19.

A Közgyűlésen megjelenteket a mellékelt jelenléti ív tartalmazza ( 1,, 2, 3, melléklet)

**A Közgyűlés levezető elnöke:** Dér Ferenc elnök

**2016. május 19. 09:00 óra**

A Közgyűlés levezető elnöke 09:30 órakor megnyitja a Közgyűlést és megállapítja, hogy a 162 tagból 15 fő megjelent, azonban a Közgyűlés így nem határozatképes, mivel csak abban az esetben lenne az, ha a tagoknak legalább a fele jelen van. Dér Ferenc levezető elnök 09:30 órakor bejelenti a Közgyűlés határozatképtelenségét és a meghívóban rögzített új időpontra 10:00-ig a Közgyűlést elnapolja.

**2018. május 19. 09:30 óra**

A Közgyűlés levezető elnöke megállapítja, hogy a fenti módon elnapolt Közgyűlés az Alapszabály (2016. január 22.) III. Fejezet 1. pontja alapján már határozatképes és az Elnök az 54 jelenlévő taggal, 10:00-kor a Közgyűlést megnyitja.

A Közgyűlés egyhangú szavazás alapján megválasztotta a:

**Jegyzőkönyvvezetőt:** Lepp László,

**1 fő jegyzőkönyv hitelesítőt**: Zsiborács Zoltán

A tagok megállapítják, hogy a Közgyűlés megtartásának, valamint hangfelvétel készítésének nincs akadálya, ehhez a tagok egyhangúlag hozzájárulnak.

A levezető elnök köszönti a Közgyűlésen megjelenteket és javasolja a meghívóban rögzített napirendet az alábbiak szerint:

1. Létszám, tagfelvétel,
2. Elhunyt bizottsági tagok pótlása,
3. Kizárás,
4. Elnökségi beszámoló,
5. Pénzügyi beszámoló a 2017. évről,
6. Etikai bizottság beszámolója,
7. FB. véleménye a beszámolóról,
8. 2018. évi terv ismertetése,
9. FB véleménye a tervről,
10. Egyebek.

Ezt követően a tagok 54 igen, szavazattal elfogadják a közgyűlés napirendjét.

1. **Létszám, tagfelvétel**

Az elnök tájékoztatja a tagságot, hogy 3 tagunk (Cser Sándor, Novák Péter Pál, Waltraud Meyer) elhunyt, ezért a tagság létszáma 162 főre lecsökkent. Az elhunytak érdemeit méltatta és jelezte, hogy ezért szükséges ma két új főt választani a megüresedett tisztségekre.

Az elnökség 1 fő tagfelvételére tesz javaslatot a közgyűlésnek. A felvételre javasolt személy az alapszabályban és az SZMSZ-ben meghatározott feltételeknek megfelel. A jelölt röviden bemutatkozott a közgyűlésnek.

**1./05./2018. Kgy. határozat.**

**A közgyűlés egyhangú szavazattal Dr. Dudás József tagfelvételét megszavazta.**

A tagság új létszáma 163 fő, szavazásra jogosult megjelentek száma 54 fő.

1. **Elhunyt bizottsági tagok pótlása**

Dér Ferenc elnök:

Az Alapszabály az időközi bizottsági tagok választásáról nem rendelkezik, ezért az Alapszabályban erről a jövőben gondoskodni kell. Javasolja, hogy az új tisztségviselők vonatkozásában nyílt szavazásra kerüljön sor.

A közgyűlés ezt a javaslatiot egyhangúan elfogadta. Az Elnökség felkérte a Jelölő bizottság vezetőjét a választás előkészítésére.

Fehér László jelölő bizottság elnöke:

Ismertette a jelölés Alapszabály szerinti feltételeit és a személyi javaslatokat:

Felügyelő Bizottsági tagságra 1 javaslat érkezett, Somogyi-Magyar József személyére.

A jelölt megfelel a választhatóság feltételeinek.

A jelölt rövid bemutatkozása után került sor a szavazásra.

**2./05./2018. Kgy. határozat**

**A tagság 1 tartózkodással Somogyi Magyar Józsefet a Felügyelő bizottság tagjává választotta.**

Etikai bizottsági tagra 2 javaslat érkezett:

Egry József és Tóth Béla személyére.

Egry József személyesen nem tudott megjelenni, de írásban elküldte bemutatkozását.

Tóth Béla röviden bemutatkozott.

A jelöltek megfelelnek az Alapszabály feltételeinek.

**3./05./2018. Kgy. határozat**

**A tagság egyhangúan Tóth Bélát az Etikai bizottság tagjává választotta.**

1. **Kizárás**

Dér Ferenc elnök:

Sajnos ebben az évben a tagdíjak és bérleti díjak befizetése terén elmaradás történt. Az Alapszabályban foglaltak ellenére 5 fő határidőre nem tett eleget fizetési kötelezettségének. Két fő felszólítás után, késedelmi pótlék befizetésével rendezte a tartozását, 1 fő a késedelmi pótlékot nem rendezte. További 2 fő az irásbeli felszólítás ellenére sem rendezte a tartozását.

Az Alapszabályunk szerint a felszólítás ellenére sem fizető tagjainkat az egyesületből ki kell zárni, de ezt a közgyűlésnek kell megszavaznia.

Géber Tibor:

Jelezte, hogy Ő a késve fizetők között volt, mert nem kapott számlát.

Kérdezte, hogy az elektromos csónakoknak, akik vitorlás helyet használnak, milyen díjat kell fizetni?

Szécsényi Szabolcs:

Válaszában elmondta, hogy az Egyesület nyilvántartása szerint Géber Tibor 2018. január 15.-én a számlát elektronikusan megkapta és azt megnyitotta. A vitorlás helyet használó vízi járműnek vitorlás díjat kell fizetni.

Ezek után a közgyűlés a felszólítás ellenére sem fizető tagjaink közül

**4/.05./2018. Kgy. határozat**

**Dr. Vadon Gáborné kizárását 1 ellenszavazattal, 5 tartózkodással és 48 igen szavazattal jóváhagyta.**

**Möhre Wolfgang kizárását 0 ellenszavazattal, 3 tartózkodással 51 igen szavazattal jóváhagyta**.

Jandó Lajos pótdíj fizetési ügyében két javaslat került szavazásra:

1. Az alapszabály szerint kerüljön kizárásra,
2. a késedelmi pótdíj ügyében ismételt írásbeli felszólítást kapjon, hogy 2018. május 25.-én 24.00 óráig a pótdíjat fizesse be. Ha ez nem történik meg, a taggyűlés mai határozata alapján kizárására kerül.

A tagság az első javaslatot 15 igen, 39 nem szavazattal elutasította.

**5./05./2018. Kgy. határozat**

**Jandó Lajos a késedelmi pótdíj ügyében ismételt írásbeli felszólítást kap, hogy 2018. május 25.-én 24.00 óráig a pótdíjat fizesse be. Ha ez nem történik meg, a taggyűlés mai határozata alapján nevezett személy kizárására kerül.**

A tagság a második javaslatot 16 nem, 2 tartózkodás, 35 igen szavazattal elfogadta.

A döntésről a tagokat a kikötőmesternek írásban értesíteni kell.

1. **Elnökségi beszámoló**

Dér Ferenc:

Az elnökség, a korábban elfogadott gazdálkodási terv és fejlesztési koncepció szerint végezte munkáját. Az elmúlt évben 7 alkalommal ülésezett, melynek jegyzőkönyvei a portberény.hu oldalon olvashatók. Kotrás egy alkalommal történt. Minden villanyoszlopon kiépítésre került az elektromos csatlakozási lehetőség, a kamera rendszer első üteme elkészült. A társadalmi munka eredményes volt, a virágágyások kiépültek. A Parti party ismét sikeresen lezajlott.

A mólószár kiépítésének elvi engedélyes terve, a nádvédelemre történő hivatkozással elutasításra került. A mólószár kiépítéséről nem mondunk le, újra beadjuk a kérelmet.

A sólya felújítási terve elkészült. Köszönet az elvégzett munkáért Fehér László és Kátai Iván tagtársunknak. Terveink szerint a sólyának idén tavaszra kellett volna elkészülni, de nem találtunk kivitelezőt. Kérjük a tagság segítségét kivitelezők felkutatásában. A tavaly felvetett oszlopok áthelyezése, bár csak a múlt héten, de megvalósult.

Ismételten pályáztunk az Önkormányzatnál támogatásra és nyertünk.

Köszönet az Önkormányzatnak a munkánk segítésében.

Az Adatvédelmi és Adatkezelési szabályzat elkészült.

A kamera rendszer teljeskörű kiépítése megtörtént, átadása folyamatban.

1. **Pénzügyi beszámoló**

Szécsényi Szabolcs:

Az Egyesület 2017. évben a tervek szerint gazdálkodott. Az elkészült mérleg nyilvános és megfelel a törvényi előírásoknak.

Bevételünk 2017-ben 5. 277 eft., kiadásunk 4.588 eft., eredményünk 689 eft. volt.

Pénzeszközeink 2017. december 31.-én bankban 2.607 eft, valamint állampapírokban 5.046 eft álltak rendelkezésre.

Az egyesület 2017-ben kiegyensúlyozott és pozitív gazdálkodást folytatott.

Kéri, hogy a tagok az adataikban bekövetkezett változásokat jelezzék a kikötőmester felé.

A beszámolók kapcsán az alábbi kérdések, észrevételek merültek fel.

Bölcz Lajos: Mennyi az egyesület rendelkezésre álló tőkéje?

Sárdy Péter: Mennyi bevétel keletkezett a vendéghelyek értékesítéséből?

Czagány György: Kamera rendszerrel kapcsolatban kérdezni, hogy online v. offline lesz a rendszer?

Szécsényi Szabolcs: 2018. induló pénz állománya: 7.697 eft.

a vendéghelyek értékesítéséből befolyt összeg: 339.500 ft

Lepp László: még nem dőlt el, hogy online v. offline lesz a rendszer, várjuk ezzel kapcsolatban a kivitelező ajánlatát.

Tóth Béla: kotrás minőségét kifogásolja, valamint javasolja az írásbeli szerződéskötést, sólya kivitelezési problémájára javasolja a fémből készült megoldást. A sólyázáshoz elektromos csörlőt javasol beépíteni. A sólya melletti vendéghelyen álló nagyhajó akadályozza a biztonságos sólyázást. A napi bérleti díj nem ösztönzi a belépések számát, a járdán lévő hibákat ki kell javítani.

Zsiborács Zoltán: ez a kotró alkalmatlan a hínár eltüntetésére, írásbeli szerződés alapján végezte a munkát, szerződés szerint.

Dér F: köszöni az észrevételeket és javaslatokat.

Schreiner Mihály: a bejáratnál akadályozza a biztonságos kihaladást a nád

Dér F: társadalmi munka során rendezzük a kérdést.

Kálmándi László: mennyi pénzt szán az egyesület a sólya felújítására?

Dér F.: ajánlatokat kérünk.

Köleséri Ákos: karó vásárláshoz ajánl anyagi segítséget

Dér F.: a karókat az egyesület biztosítja, a kivitelezés a gond és kéri, hogy csak a kikötőmester engedélyével végezzen mindenki oszlop helyreállítást.

Berta Ottó, Kerényi István: az oszlop kezelésével kapcsolatban javasol technikai megoldást, ill. a helyreállítás problémáit ismerteti.

Dér F.: az eltérő méretek miatt szabályszerű helycserét javasol a kikötőmester bevonásával.

A sólya kivitelezésében továbbra is a beton a megoldás. a hibás járda a társadalmi munka során kerül javításra. A napi bérleti díj kedvezőtlenebb, mint a belépés költsége.

1. **Felügyelő bizottság véleménye**

Gyimes Gyula:

A beszámolókkal kapcsolatban elmondta, hogy azokat az FB. átnézte, a számlákat szúrópróba szerűen ellenőrizte. A beszámoló valós képet mutat. Az Egyesület az alapszabály szerint működik. Az Adatvédelmi szabályzat kiegészítésére tesz javaslatot.

A beszámolókat az FB elfogadásra javasolja.

**6./05./2018. Kgy. határozat**

**A 2017. évi beszámolókat, a kérdésekre adott válaszokat és az FB. véleményét a tagság ezek után 2 tartózkodással, ellenszavazat nélkül elfogadta.**

1. **Etikai bizottság beszámolója**

Magyar István:

Az etikai bizottsághoz felkérés, bejelentés, észrevétel nem érkezett. Ritka az olyan kikötő, ahol eltérő vízi járművek együtt élése ilyen probléma mentes.

**7./05./2018. Kgy. határozat**

**A beszámolót a tagság ezek után 1 tartózkodás és ellenszavazat nélkül elfogadta.**

1. **A 2018. évi terv ismertetése**

Dér F.:

A következő év a választások éve lesz. A jelenlegi elnökség a megkezdett fejlesztéseket igyekszik befejezni. A gyarapodott vagyont igyekszik megőrizni és úgy kívánja a vezetést átadni, hogy stabil indulása legyen az újonnan megválasztott vezetésnek. Fontosnak tarja az éves működési naptár elkészítését és a közgyűlések befizetési határidők előbbre hozását. A kikötő folyamatos működéséhez, szükséges az alapszabályt néhány kérdésben változtatni.

Kámán János: a meghívóban nem szerepel az Alapszabály változtatása, javasolja az eredeti napirend szerinti tárgyalást.

Dér F.: a felvetést elfogadja az Alapszabály változtatási javaslatok a következő közgyűlésen kerülnek napirendre.

Szécsényi Szabolcs:

Ismerteti a 2018. évi tervszámokat. Bevételek 5.748 eft., kiadások 5.388 eft., eredmény 410 eft. Összes pénzállomány 11.748 eft.

Dér F.: Javaslatot tesz a 2018 évi díjtáblázat változtatására.

A tagdíj és a tagsági bérleti díjak változatlanul hagyása mellett, a napi bérleti díjak emelkednek és bevezetésre kerül egy egyéb vízi jármű kategória, ez a kotró kérdést rendezi. 90 napnál hosszabb időre nem adunk bérbe helyet. A nem tagok sólyázási díját emeljük. Eseti áramvételezés díj kerül bevezetésre.

A pólók ára 3.500 Ft. de minimum 20 darabos megrendelés kell, az interneten lehet rendelni.

Bali Istvánné: nem támogatja a 30-60-90 napos rendszer bevezetését, javasolja, hogy a fürdeni tilos táblát télre ne hagyjuk bent a vízben.

Dér F.: a tábla kivételét támogatja, kéri a javasolt díjak elfogadását.

A kikötő mesternek az új díjtáblázatot ki kell függeszteni.

1. **FB. véleménye a tervről**

Az FB. a terv elfogadását javasolja.

**8./05./2018. Kgy. határozat**

**A tagság a 2018. évi tervet és a mellékelt díjtáblázat szerinti díjakat 2 tartózkodással, ellenszavazat nélkül elfogadta.**

1. **Egyebek**

Dér Ferenc:

Szervezeti változtatásokat tervez, a kikötőmester státuszát megváltoztatná. A közgyűlés időpontját előbbre kell hozni, a befizetések határidejét előbbre kell hozni. Ezek alapszabályt érintő kérdések, ezértebben az évben még egy közgyűlést kell tartani.

Téli tárolást a parton nem lehet végezni.

Társadalmi munka június 2.-án

Padokat kaptunk az Önkormányzattól.

Helyek tisztítása kötelező.

Kikötő bólyákat minden tag vegye fel és rakja ki.

Kártya átadása más személynek tilos.

Vízretétel szabályait mindenkinek be kell tartani.

Bölcz Lajos:

tavaly ősszel nem volt kotrás, 13 hajónak jelentett ez problémát,

a csatorna végét sürgősen meg kell nyitni,

legyen gondnok,

márciustól-októberig az egyesület biztosítsa a 60-70 cm-es vízmélységet,

Dér F.:

az árok az Önkormányzat tulajdona, annak karbantartására az egyesületnek nincs pénze,

a Balaton vízállásért az Egyesület nem tud garanciát vállalni,

a hajók merülése szabályozva van, de a felvetett elvárás jelenleg nem teljesíthető.

a vezetőség azon van, hogy minden fejlesztés, ami a kijárást segíti megvalósuljon, de a mólószár építés- ami ezt a problémát véglegesen megoldja- elvi engedélyét elutasították.

Ifi Géza:

az Önkormányzat minden hónapban meghallgatást tart javasolja az árok kapcsán a probléma ottani felvetését.

Czagány György:

idegenek áramvételezését szabályozni kell

Zsiborács Zoltán:

az összes elektromos csatlakozó szabvány szerint van kiépítve

Kálmándi László:

Miért nincs engedélyezve a téli tárolás?

Dér F:

Nincsenek meg a feltételei (őrzés, kerítés, stb.), de a vezetőség, ha igény van rá felméri a téli tárolás feltételeit és javaslatot készít erre vonatkozóan.

Kovács Pál:

elektromos hajók elé szeretnének saját elektromos csatlakozót kiépíteni saját költségen,

szeretnének mobil bejárót a 83-84 hely közé.

Dér F.:

elektromos csatlakozás kiépítését írásban kell kérelmezni a paraméterek megadásával, a mobil bejáróról rajzot kell a kikötőmesternek leadni és utána lesz döntés.

Kámán János:

az alapszabály változtatásához javasolja, hogy 6 fős vezetőség legyen, 3 fő csónakos, 3 fő vitorlás tag, az elnök, és az elnökhelyettes a két vízi jármű kategóriából kerüljön választásra.

Kéri, hogy a jövőben a beszámolót és a tervet a tagság kapja meg elektronikus formában

Dér F.

a terv és a beszámoló a jövőben elektronikus formában kerül kiküldésre.

Az alapszabály javaslatot a vezetőség megvizsgálja.

A közgyűlést Dér Ferenc elnök további felszólalás hiányában bezárta.

K.m.f.

……………………………………………………… ………………………………………….

Dér Ferenc Lepp László

Egyesület elnöke Jegyzőkönyv vezető

……………………………………………………………..-

Zsiborács Zoltán

Jegyzőkönyv hitelesítő

**Díjtáblázat 2018. évre**

**Regisztrációs díj: 500 000 Ft.**

**Tagdíj: 5 000 Ft.**

**Csónakos bérleti díj: 18 000 Ft.**

**Vitorlás bérleti díj I.kategória: 36 000 Ft.**

**Vitorlás bérleti díj II.kategória: 50 000 Ft.**

**Vitorlás bérleti díj III.kategória: 85 000 Ft.**

**Elektromos hajó áramvételi díj: 5 000 Ft.**

**Lakókocsi, lakóautó parkolási díj: 3 000 Ft/alkalom**

**Vendéghely vitorlás napi díj 30 napig: 2 500 Ft/nap**

**Vendéghely vitorlás napi díj 60 napig: 2 000 Ft/nap**

**Vendéghely vitorlás napi díj 90 napig: 1 500 Ft/nap**

**Vendéghely csónak napi díj 30 napig: 1 500 Ft/nap**

**Vendéghely csónak napi díj 60 napig: 1 250 Ft/nap**

**Vendéghely csónak napi díj 90 napig: 1 000 Ft/nap**

**Sólyázás díj nem tagoknak: 1 000 Ft/alkalom**

**Parti tárolás díj szezonban: 500 Ft/nap**

**Karbantartás elmulasztása miatti pótdíj: 5 000 Ft.**

**Késedelmes befizetések pótdíja: a bérleti díj 50%-a**

**Elveszett sorompó kártya pótlása: 10 000 Ft**

**Egyéb vízijármű vízen tárolása: 3 000 Ft/nap**